**פרויקטור לניהול תחרות בינלאומית (פתוחה וסגורה) בנתניה**

האיגוד הישראלי לשחמט פונה בזאת למועמדים המעוניינים לשמש כמנהל כללי לתחרות בינלאומית שתתקיים בנתניה בין התאריכים 22/6-3/7/2019.

הסיבובים עצמם יתקיימו באצטדיון נתניה, ברחבת ה- VIP.

דרישות ותחומי אחריות של המנהל הכללי :

* קשר עם משרדי האיגוד, עיריית נתניה או כל גורם אחר שימונה על ידי האיגוד הישראלי לשחמט ולוקח חלק בקיומה של תחרות זו.
* גיוס כוח אדם משני לעבודות סדרנות, הרכבה ופירוק של ציוד באולם התחרות ואחראיות ופיקוח על ריכוז טלפונים ניידים ליד אולם התחרות (יבוצע ע"י אבטחת האיצטדיון).
* אחריות על איסוף השחקנים (לתחרות הפתוחה והסגורה) משדה התעופה והבאתם למלון האירוח ועל ההסעות שיצאו מהמלון לאולם המשחקים (מידי יום).
* רישום השחקנים לתחרות הפתוחה.
* הכנת הזמנה (בעברית ובאנגלית) מפורטת לתחרות, הכוללת את לו"ז סיבובי המשחקים וכל תנאי הרישום, פרסים וכיוצ"ב. בהתאם לסטנדרטים הבינלאומיים.
* סידור והכנת האולם למשחקים, כולל איסוף והבאת כל הציוד הנדרש למקום המשחקים וארגון האולם בכל ימי המשחקים (כולל הכנת תגיות שם לשחקנים).
* פיקוח על גורמי העירייה האחראים על תאורה, כיבוד, ניקיון האולם וכיוצ"ב.
* חבלול האולם בהתאם לחלוקת התחרויות.
* פיקוח על שרותי המלון המיועדים לשחקנים ומתנה מענה לפניות המתארחים במלון.
* סיוע לוגיסטי ועזרה לגורמי התקשורת ויחסי הציבור שימונו לאירוע.
* סיוע לשופטים בשמירת השקט באולם ובסמוך לו, באמצעות כוח האדם של המנהל הכללי.
* קשר עם אנשי האבטחה וכל גורם אחר שיקח חלק ואחריות בקיומו של האירוע.
* עבודה לפי תקציב קבוע וללא חריגה ממנו.
* השתתפות בכל הפגישות הרלוונטיות לקיום האליפות וייצוג האיגוד הישראלי לשחמט מול כל הגורמים המעורבים.
* הזנת משחקים למאגר המידע.

על המועמד להיות בעל ניסיון מוכח בניהול והפקת תחרויות שחמט בסדר גודל זהה.

**שידור אינטרנטי:**

* אחריות על שידור אינטרנטי של המשחקים.
* התקנת כל המכשור הנדרש לצורך שידור המשחקים בכל המדיות שיקבעו
* הכשרת והתאמת אתר התחרות לשידורים.
* אחריות על שידור המשחקים במסכים הפזורים בעיר נתניה (בתיאום עם גורמים מהעירייה)
* הקמת רשת תקשורת המשדרת את המשחקים לרשתות האינטרנט.

על המועמד להיות בעל ניסיון מקצועי מוכח בתחום האינטרנט, התקשורת ושידורי משחקי שחמט. הניסיון יתייחס להפעלת אינטרנט בהקשר לאירועים בסדר גודל ובהיקפים דומים.

**ניהול טקסים:**

במסגרת האליפות וכחלק ממנה יתקיימו טקס פתיחה ונעילה של האירוע כולו. מיקום הטקסים טרם נקבע. המנהל הכללי יהיה אחראי על ניהול טקסים אלו.

* אחריות על הפקת טקס הפתיחה והנעילה של התחרות.
* אחריות על ההיבט הארגוני והלוגיסטי של הטקסים (כולל בדיקה מוקדמת של כל הציוד הנדרש לצורך קיום הטקסים), כולל הכנת ליין אפ וסדר יום מפורט של הטקסים.
* הזמנת גביעים ומדליות לפי דרישה ולאחר הצגת 2 הצעות מחיר אפשריות למשרדי האיגוד הישראלי לשחמט.
* עבודה מול נציגי העירייה או כל נציג אחר שיקבע מטעם האיגוד הישראלי לשחמט ולוקח חלק בהכנת הטקסים.

על המועמד להיות בעל ניסיון קודם ומוכח בהפקת אירועים בסדר גודל דומה.

**דגשים:**

* המועמד יכול למנות ולגייס כח אדם לקיום תחומי האחריות שלו. כח אדם זה ימומן על ידי המועמד והוא זה שאחראי על העברת השכר לכח האדם שיגוייס על ידו.
* כל הוצאה הכרוכה בעלות חייבת להיות בכפוף לתקציב האירוע ובאישור כתוב של האיגוד הישראלי לשחמט.
* המנהל הכללי יהיה אחראי על טיב האירוע והצלחתו.
* על המנהל הכללי לעשות ככל שידרש לשם הצלחת האירוע וגם אם הדבר אינו מוזכר מפורשות ואופן ברור במסמך זה.
* על המועמד להציג ניסיון מוכח של ניהול אירוע בסדר גודל של מאות שחקנים על כל המשתמע מכך.
* עלויות טקסי הפתיחה והנעילה אינן חלות על הפרויקטור אלא על האיגוד הישראלי לשחמט.

מועמדים או חברות הרואים עצמם מתאימים ובעלי הניסיון הנדרש מתבקשים להציג את מועמדותם בצורה מפורטת הכוללת את כל סעיפי העלויות ופירוט הניסיון שלהם וקורות החיים שלהם. את ההצעה, כולל כל החומר הרלוונטי, יש להגיש עד לתאריך25/3/19 במייל [**office@chessfed.org.il**](mailto:office@chessfed.org.il)

יודגש כי האיגוד אינו מתחייב לקבל את ההצעה הזולה ביותר והוא רשאי לקבל את החלטתו על פי הנתונים והניסיון האישי של כל מועמד.

לשאלות והבהרות ניתן לפנות לסיון בטלפון – 054-9444611

.